
	[bookmark: _Hlk33605202]Targed/Target 1
	Mae angen ystyried os yw pob ffynhonnell yn ddigon academaidd i gryfhau dy ddadl.

	Targed/Target 2
	Byddai prawf ddarllen dy waith yn ofalus yn dy alluogi i adnabod a chywiro rhai gwallau sy'n ymddangos.



Dylunio a chynnal astudiaeth ymchwil ar raddfa fach, a gwerthuso’n feirniadol effaith offer ymchwil a ddewiswyd, a’r data, ar y dysgwyr ac ar eich ymarfer proffesiynol
Cyflwyniad 
Wrth gynnal astudiaeth ymchwil dyluniwyd a chynhaliwyd ymchwil er mwyn edrych i weld beth yw barn athrawon a dysgwyr a gweld pa mor effeithiol yw strategaethau Asesu ar gyfer Dysgu (AagD) yn yr ystafell dosbarth. Fy nghwestiwn ymchwil ydoedd ‘Beth yw canfyddiadau dysgwyr a staff o Asesu ar gyfer Dysgu?’. Canolbwyntiwyd ar y strategaethau asesu cyfoedion, hunanasesu a goleuadau traffig yn ystod yr ymchwil. Penderfynwyd cynnal yr astudiaeth ymchwil yma er mwyn ddarganfod pa strategaeth AagD sydd mwyaf effeithiol yn ôl staff a dysgwyr yr ysgol. Gobeithiwyd darganfod barn y staff a’r dysgwyr i weld os oes unrhyw gryfderau neu gyfyngiadau ynglŷn â defnyddio strategaethau AagD yn y dosbarth. Ymchwiliwyd i’r cwestiwn yma er mwyn ehangu dealltwriaeth bersonol am wahanol strategaethau AagD ac i wella arfer proffesiynol yn y dosbarth. Noda’r Cwricwlwm i Gymru (2020) fod AagD yn ganolog i’r cwricwlwm a phenderfynwyd edrych ar bwysigrwydd AagD yn y dosbarth.
[bookmark: _Hlk33605790]Defnyddiwyd dulliau holiadur, cyfweliad ac arsylwad er mwyn casglu gwybodaeth ar gyfer fy ymchwil. Cynlluniwyd yr holiadur ar gyfer staff yr ysgol i gwblhau, yna penderfynwyd arsylwi rhan o wers y dysgwyr i weld ba strategaethau sydd yn cael ei defnyddio a chynlluniwyd cynnal cyflwyniad gyda grŵp o ddysgwyr i ofyn amryw o gwestiynau agored a caeedig. Bwriadwyd datblygu fy nodweddion ymchwilio yn ystod yr astudiaeth.
[bookmark: _Hlk33606441][bookmark: _GoBack]Rhagdybiwyd bydd y strategaeth asesu cyfoedion yn strategaeth effeithiol oherwydd mae plant yn onest ac yn fodlon rhoi syniadau newydd i’w gilydd er mwyn rhoi cynnig ar wella eu gwaith nhw. Mae’n datblygu amryw o sgiliau megis sgiliau cyfathrebu a sgiliau gwerthuso. Atgyfnertha un ddogfen hyn pan ddywed bod asesu cyfoedion yn hybu sgiliau cyfathrebu, gwerthuso a'u gallu i feirniadu gwaith (Sheffield Hallam University, Dyddiad anhysbys). Mae’r bwysig defnyddio AagD yn y dosbarth oherwydd mae’n helpu plant i ddeall beth maen nhw wedi gwneud yn dda a sut i symud ymlaen, credaf fod yn helpu plant i benderfynu ar ei chamau nesaf ei hun. Cefnogir hyn gan y deg egwyddor pan ddywed dylai athrawon rhoi’r cyfle i blant gwneud penderfyniadau eu hun (Grŵp Diwygio Asesu, 2002).
Llenyddiaeth

Bwriedir trafod AagD gan gyfeirio yn gyntaf am AagD yn gyffredinol, yna sôn am hunanasesu ac asesu cyfoedion ac yn olaf cyfeirio at y strategaeth goleuadau traffig. Mae AagD yn broses o chwilio am dystiolaeth i ddysgwyr a’u hathrawon i benderfynu ble yn union mae’r dysgwyr arni o ran yr hyn a ddysgwyd ganddynt, i ble mae angen iddynt fynd a’r ffordd orau o gyrraedd yno (Grŵp Diwygio Asesu, 2002). Noda Black and Williams (1998) bod AagD yn effeithiol iawn er mwyn gwella dysgu a chodi safonau plant. Pwysleisia'r deg egwyddor AagD ar gynnydd y plant yn hytrach na fethiant y plant (Grŵp Diwygio Asesu, 2002). Mae'r deg egwyddor yn helpu dysgwyr i adnabod sut i wella ac yn rhoi cyfle iddynt gael rheolaeth dros eu dysgu ei hun. Dywed yr egwyddorion y dylai athrawon rhoi cyfle i ddysgwyr i hunanasesu ac i benderfynu ar eu camau nesaf ei hunan (Grŵp Diwygio Asesu, 2002).
Mae metawybyddiaeth yn strategaeth arall sy’n cefnogi’r dull AagD, awgrymwyd gan un ddogfen y dylai pob dysgwr fod allu myfyrio ar ddysgu ei hunain i ddeall sut maen nhw’n dysgu gorau ac i ail-ddehongli unrhyw wybodaeth newydd y maent wedi'u caffael (Cambridge Assessment, dyddiad anhysbys). Dadleuwyd gan Black and William (1998) bod AagD ddim yn dda i gyd gan. Dyweda Black and William (1998) “When the classroom culture focuses on rewards, “gold stars”, grades, or class ranking, then pupils look for ways to obtain the best mark rather than to improve their learning.” (Black and William, 1998, tud.6). Atgyfnertha fod plant yn canolbwyntio er mwyn cael eu gwobrwyo yn hytrach nag weithio i wella dysgu ei hun.

Dywedwyd gan Donaldson (2015) “...yr her yw newid ymddygiad yr ymarferwr er mwyn cynnwys arferion asesu ar gyfer dysgu yn gyson yn yr arferion ystafell ddosbarth.”  (Donaldson, 2015, tud.68). Pwysleisia Donaldson (2015) y pwysigrwydd o gynnwys strategaethau AagD yn yr ystafell dosbarth o ddydd i ddydd. Dywedwyd gan Estyn (2018) “Mae asesu ar gyfer dysgu hynod effeithiol wedi cael ei ystyried yn helaeth gan addysgwyr fel rhywbeth sy’n hanfodol o ran codi safonau ar gyfer dysgwyr.” am arfer dda yn y dosbarth. Nodwyd gan Estyn (2018) bod defnyddio strategaethau AagD yn helpu plant i ddeall sut beth yw rhagoriaeth a sut gallant ddatblygu eu gwaith i gyrraedd y lefel honno. (Estyn, 2018). Mae’r arfer dda wedi sicrhau bod disgyblion yn ymwybodol o’u camau nesaf .

Wrth drafod hunanasesu ac asesu cyfoedion, awgrymwyd gan Estyn (2018) bod arfer dda o asesu cyfoedion “wedi helpu disgyblion i atgyfnerthu eu dysgu trwy esbonio syniadau i bobl eraill” (Estyn, 2018). Credwyd fod hyn yn bwysig oherwydd trwy esbonio ei syniadau mae hyn yn asesu dealltwriaeth y plant ac yn datblygu eu sgiliau llafar. Cefnogwyd hyn gan Jones (2005) pan ddywedwyd bod hunanasesu yn fuddiol i ddysgwyr trwy awgrymu bod y strategaeth yn gorfodi plant i egluro eu syniadau a’u dealltwriaeth eu hun o’r bwriad dysgu. Hefyd mae’n gwirio dealltwriaeth y dysgwyr o’r meini prawf er mwyn gweld ydy’r plant yn gwybod sut i weithredu yn eu gwaith eu hun (Jones, 2005).

Fodd bynnag, dadleuwyd gan DeLuca (2018) fod plant weithiau ddim yn elw o adborth cyfoedion oherwydd weithiau mae’r adborth yn rhy eang, gyfyngedig neu’n ailadrodd yr adborth sydd wedi cael eu derbyn gan yr athro (DeLuca, 2018). Er bod disgyblion yn gwerthfawrogi safbwynt gwahanol dydy’n nhw ddim pob tro yn cytuno gydag adborth eu cyfoed. Credwyd fod yn bwysig i blant asesu gwaith ei gilydd er mwyn gweld pethau o safbwynt gwahanol.

Meddylia fod hunanasesu ac asesu cyfoedion yn strategaeth effeithiol oherwydd dywedwyd gan Black and Williams (1998) bod plant yn onest gyda gwaith eu hunan ac eraill ac weithiau maent yn rhy galed ar ein hunan (Black and William, 1998). Mae asesu cyfoedion yn strategaeth sydd yn gweithio’n dda ar ôl plentyn cyflwyno gwaith, mae’n strategaeth effeithiol os mae’r meini prawf yn glir i’r plant (Llywodraeth Cymru, 2010). Fodd bynnag, dadla Black and Williams fod hunanasesu ac asesu cyfoedion ond yn gweithio’n llwyddiannus os oes gan y plant nod clir ar gyfer cyrraedd eu targedau. Credwyd gan Black and William (1998) fod llawer o blant yn cyflawni eu gwaith heb olwg clir o’r targedau sydd angen iddynt gyrraedd. Cefnogwyd hyn gan Lywodraeth Cymru (2010) pan ddyweda y dylai plant cymryd rhan wrth lunio’r meini prawf er mwyn sicrhau bod hunanasesu yn strategaethau yn ystyrlon (Llywodraeth Cymru, 2010). Credaf os mae’r plant yn deall y meini prawf yn glir mae’n galluogi nhw i hunanasesu ac asesu cyfoedion yn well.

Ymchwiliwyd fod hunanasesu yn fuddiol iawn i blant, trwy hunanasesu mae plant yn gweld ble sydd angen ei datblygu, gosod nodau realistig i’w hun ac olrhain eu cynnydd eu hun. (Stanford University, Dyddiad anhysbys). Nodwyd gan ddogfen bod hunanasesu yn fuddiol unwaith mae’r dysgwyr wedi caffael meddwl am eu gwaith fel set o nodau. Mae hynny yn caniatáu iddynt ddeall sut i gael rheolaeth dros eu gwaith eu hun (William et al. 2004).

Dyweda bod defnydd o oleuadau traffig yn effeithiol oherwydd mae’n helpu’r dysgwyr i weld ble maen nhw a chynnig modd iddynt flaenoriaethu eu hymdrechion yn y dyfodol ar y pethau na allan nhw eu gwneud eto. (Llywodraeth Cymru, 2010). Fodd bynnag, tynnwyd sylw at y ffaith gan Lywodraeth Cymru (2010) bod angen cymorth ar y plant i isrannu'r cynnwys neu'r sgiliau cyn y gallent nhw ddefnyddio'r lliwiau (Llywodraeth Cymru, 2010).

Methodoleg 

Trafodir y fethodoleg ac egwyddorion moeseg yn yr adran hon gan gyfeirio yn bennaf ar bwysigrwydd moeseg a'r cryfderau a chyfyngiadau o bob dull ymchwil defnyddir. Cwblhawyd yr ymchwil mewn ysgol drefol yn Sir Benfro gyda thua 7 o blant Blwyddyn 4. Cwblhawyd ffurflen foeseg a chymeradwyd y ffurflen er mwyn sicrhau fy mod i yn ymchwilydd moesegol ac yn ystyried hawliau’r cyfranogwyr (Gweler atodiad 1).

Yn ystod yr ymchwil penderfynwyd gofyn i’r cyfranogwyr am ganiatâd ar ddechrau’r ymchwil ac yn ystod yr ymchwil. Anfonwyd llythyr caniatâd i gael caniatâd i gymryd rhan a recordio'r plant cyn cynnal yr astudiaeth (Gweler atodiad 2 a 4). Penderfynwyd gwneud hyn oherwydd mae’n un o egwyddorion sylfaenol ymddygiad moesegol mewn ymchwil a dywedwyd gan British Educational Research Guidlines (BERA) (2018), “The Association takes voluntary informed and ongoing consent to be the condition by which participants understand and agree..” (BERA, 2018, t.9). Pwysleisiwyd gan BERA (2018) y dylai plant sydd yn ddigon galluog i ffurfio eu barn gael yr hawl i fynegi eu barn yn rhydd ym mhob mater, yn gymesur â’u hoed a’u haeddfedrwydd. (BERA, 2018).

Fodd bynnag, noda Blackburn (2018) fod y gallu i blant i roi caniatâd nid yn unig yn dibynnu ar ei oedran ond yn dibynnu ar ei lefel o allu, weithiau gall fod yn anodd cael caniatâd wrth blentyn (Blackburn, 2018). Felly, ar gyfer y plant gofynnwyd am gydsyniad ar y dechrau’r cyfweliad ac yn ystod oherwydd mae gan blant yr hawl i ddweud beth sy’n digwydd. Rhoddwyd cardiau cydsyniad i’r plant sef lliw coch, ambr a gwyrdd, yna bydd y plant yn dangos y lliw maen nhw eisiau (Gweler Atodiad 3). Mi fydd gwyrdd yn cynrychioli bod nhw yn hapus i barhau i ateb y cwestiynau, oren yn dangos bod nhw’n ansicr ac yna’r garden goch yn dangos eu bod nhw ddim yn hapus i barhau ateb y cwestiynau. Cefnogwyd hyn gan Gomisiynydd Plant Cymru a hefyd yn CCUHP yn Erthygl 12, pan nodwyd un o hawliau’r plant sef “Eich hawl i ddweud beth ddylai digwydd ac i rywun wrando arnoch” (Comisiynydd Plant Cymru, 2020).

Ystyriwyd yn ofalus y materion moesegol wrth ddylunio’r ymchwil, sicrhawyd fy mod i’n rhoi’r hawl i blant i dynnu allan yr ystod y cyfweliad. Pwysleisia BERA (2018) “Researchers should recognise the right of all participants to withdraw from the research for any or no reason, and at any time, and participants should be informed of this right.” (BERA, 2018, t.18). Credwyd fod yn bwysig i sicrhau bod plant gyda’r hawl i dynnu allan o’r cyfweliad ar unrhyw adeg.

Penderfynwyd sicrhau fod dim o enwau’r cyfranogwyr yn cael ei ddefnyddio yn ystod yr ymchwil. Credwyd fod yn bwysig sicrhau cyfrinachedd oherwydd mae gan y cyfranogwyr yr hawl i breifatrwydd felly sicrhawyd fy mod i yn rheoli fy nata yn gyfrinachol ac yn ddienw. Dywedwyd gan BERA (2018) “Researchers should recognise the entitlement of both institutions and individual participant to privacy, and should accord them their rights to confidentiality and anonymity.” (BERA, 2018, t.21).

Ar gyfer casglu’r data defnyddiwyd y dull ‘Mosaic’, dywedwyd gan Clark (2005) “The Mosaic approach combines the traditional methodology of observation and interviewing with the introduction of participatory tools.” (Clark, A. 2005, t.13). Penderfynwyd cyfuno holiadur gyda’r cyfweliad ac arsylwad oherwydd bydd hyn cynhyrchu fwy o ddata dibynadwy a chasglwyd cyfuniad o ddata ansoddol a meintiol.

Penderfynwyd defnyddio amryw o ddulliau i ateb y cwestiwn ymchwil sef holiadur, arsylwad a chyfweliad. Penderfynwyd mai’r agwedd orau i’w fabwysiadu at ddibenion yr ymchwil hwn oedd defnyddio’r dull pragmataidd, sef cyfuno data meintiol ac ansoddol trwy’r wahanol ddulliau. Cyfunwyd y ddau i wella’r gwerthusiad drwy sicrhau bod cyfyngiadau un math o ddata yn cael eu cydbwyso gan gryfderau'r llall. Penderfynwyd ar hyn oherwydd mae defnyddio sawl wahanol ddull ymchwil yn gwneud y data yn fwy dibynadwy a chredadwy. Mae cyfuno’r ddau yn caniatáu i mi gael dealltwriaeth fwy dwfn (Better evaluation, dyddiad anhysbys). O ganlyniad o gyfuno’r dulliau gallwyd triongli’r data a'r rheswm dros wneud hyn yw cyfoethogi, gwrthbrofi, cadarnhau ac esbonio’r data (Carvalho & White, 1997).

Cynlluniwyd i ddefnyddio’r dull holiadur oherwydd gellid casglu ymchwil ansoddol a meintiol (NSW Government, 2019). Credwyd fod holiadur yn ddull defnyddiol oherwydd bydd yr holiadur, “always be an intrusion into the life of the respondent” (Cohen & Manion, 2007, tud.336). Un o gryfderau defnyddio holiadur yw mai ganddo’r potensial i gyrraedd cynulleidfa fawr yn gyflym trwy e-bostio grwpiau o bobl neu ddefnyddio gwefannau holiaduron ar-lein (Llywodraeth Cymru, 2015). Nodwyd gan Lywodraeth Cymru (2015) mai un o gryfderau holiadur yw bod yn arwain at atebion safonol sy’n hawdd i’w ddadansoddi (Llywodraeth Cymru, 2015). Cefnogwyd hyn gan ddogfen pan ddywed bod holiaduron yn galluogi dadansoddiad syml o’r patrymau a gogwyddion yn yr atebion (NSW Government, 2019). Fodd bynnag, credwyd fod ychydig o gyfyngiadau wrth ddefnyddio’r dull, nid yw holiadur yn addas ar gyfer pob oedran ac nid yw pawb yn ateb yn onest (NSW Government, 2019). Credwyd gan Lywodraeth Cymru (2015) bod defnyddio holiadur yn anodd gwirio geirwiredd yr atebion (Llywodraeth Cymru, 2015). Noda Cohen & Manion (2007, t.343), “Put sensitive questions later in the questionnaire in order to avoid creating a mental set in the mind of respondents, but not so late in the questionnaire that boredom and lack of concentration have set it,” oherwydd os yw holiadur yn rhy sensitif efallai na fydd pobl yn ateb y cwestiynau neu ddim yn ateb nhw yn onest. Gweler Atodiad 7.

Penderfynwyd defnyddio’r dull cyfweliad oherwydd eglurwyd gan Lywodraeth Cymru (2015) mae’n ddull hynod o hyblyg, a gallwyd addasu’r sgwrs yn ôl yr ymatebion (Llywodraeth Cymru, 2005). Noda Kumar (2014) un o gryfderau cyfweliad yw bod gennych chi’n rhyddid i gynllunio’r cwestiynau a hoffech chi ddefnyddio, a gallwyd addasu’r sgwrs yn ôl yr ymatebion chi’n cael (Kumar, R. 2014). Dewiswyd cynnal cyfweliad lled-strwythuredig oherwydd gall cwestiynau cael ei chynllunio ymlaen llaw ond rydych yn agored i glywed barn y cyfranogwyr (Cohen & Crabtree, 2006). Dyweda dogfen “It offers greater flexibility than structured interviews, as the order of questions can be moved to best fit the conversation or individual participants,” (NFER, 2013, t.3) am gyfweliadau lled-strwythuredig. Credwyd fod cyfweliad lled-strwythuredig yn rhoi fwy o gyfle i chi casglu fwy o wybodaeth am eich bod chi yn fwy agored i wahanol ymatebion. Fodd bynnag, dadla gwefan fod rhai cyfyngiadau wrth ddefnyddio cyfweliad megis mae’n anodd sicrhau cysondeb a gwrthrychedd oherwydd bod y cyd-destun mor benodol (Llywodraeth Cymru, 2015). Dywedwyd “Conducting interviews and focus groups requires strong interpersonal skills..” gan ddogfen. (NSW Government, 2019). Awgrymwyd fod angen sgiliau rhyngbersonol dda i sicrhau bod y cyfranogwyr yn teimlo’n gyffyrddus. Gweler Atodiad 9.
	
Penderfynwyd defnyddio arsylwad oherwydd mae’n rhoi cyfle i ni weld beth yn wirionedd mae pobl yn gwneud ac nid yn unig beth maen nhw yn dweud (Gweler atodiad 5).   Cefnogwyd hyn gan Denscombe (2010) pan ddyweda “It draws on the direct evidence of the eye to witness events at first hand.” (Denscombe, 2010). Dywedwyd gan wefan fod arsylwad yn ffordd o fesur a chofnodi ymddygiad. Mae arsylwad yn rhoi cymysgedd o ddata ansoddol a meintiol i ni (NSW Government, 2019). Creda fod cynnwys arsylwad wrth ymchwilio yn bwysig iawn oherwydd mae’n bwysig gweld pethau yn eu cyd-destun naturiol a gallwch ddysgu am bethau y gall pobl fod yn amharod i drafod amdano. Nodwyd gan Lywodraeth Cymru (2015) “gall gwneud recordiad fideo o’r arsylwad ysgogi trafodaeth agored” (Llywodraeth Cymru, 2015, tud.27). Fodd bynnag, dywedwyd gan Dewey (1938) “Observation alone is not enough. We have to understand the significance of what we see, hear, and touch. This significance consists of the consequences that will result when what is seen is acted upon.” (Dewey, J. 1938). Er bod llawer o gryfderau gyda’r dull arsylwi, ar y llaw arall mae angen ystyried y cyfyngiadau sydd ynghlwm a’r dull ymchwil. Awgryma NSW Government (2019) bod arsylwad yn gallu cymryd llawer o amser i gynnal a gall pethau cael eu colli os mae dim ond un person sydd yn arsylwi (NSW Government, 2019).

Canlyniadau a thrafodaeth

Trafodir y data a gasglwyd a’r effeithiolrwydd o’r dulliau ymchwil. Cafwyd cyfuniad o ddata ansoddol a meintiol trwy ddefnyddio’r gwahanol ddulliau. Wrth ddadansoddi’r data o’r cyfweliad gyda’r plant, gwelwyd fod strategaethau AagD yn effeithiol yn yr ystafell dosbarth, yn bennaf ei hoff strategaeth oedd hunanasesu. Dywed Plentyn 1 “Mae ffrindiau ni yn onest ac yn dweud y gwir am waith ni.” Diddorol oedd gweld bod ymateb y plant yn cefnogi gwaith Black and Williams (1998) oherwydd credan nhw fod y strategaethau yn effeithio oherwydd bod plant yn onest gyda gwaith eu hunain ac eraill. Sylweddolwyd wrth drafod fod y plant yn gweld fod y strategaeth yn ddefnyddiol ac nid oeddent yn meddwl oedd unrhyw heriau wrth ddefnyddio’r strategaethau. Wrth drafod, diddorol oedd gweld bod y plant yn credu bod yr oleuadau traffig yn helpu nhw i ddeall beth sydd angen iddynt wella. Dywedwyd Plentyn 6 “Pan chi’n gweld y golau traffig coch chi’n gallu gweld bod angen help i symud o goch i ambr ac o ambr i wyrdd.”. Cefnogwyd hyn syniad Llywodraeth Cymru (2010). Gweler atodiad 10.

Amlygwyd data o’r holiadur ac yn wahanol i’r plant gwelwyd fod yr athrawon yn fwy tebygol o ddefnyddio’r strategaeth goleuadau traffig yn y dosbarth oherwydd dywedwyd 75% o’r athrawon hyn. Wrth ddefnyddio holiadur gwelwyd fod athrawon yn defnyddio’r strategaethau AagD oherwydd dywedwyd “Mae’n ffordd dda i asesu ble mae’r disgyblion ar hyn o bryd ac mae’n ddefnyddiol er mwyn helpu gynllunio'r camau nesaf o ddysgu.” Cefnogwyd hyn arfer dda Estyn (2018). Fodd bynnag, cymerwyd fod ymatebion y staff yn wahanol i’r dysgwyr ar un cwestiwn. Creda’r plant nid oedd unrhyw heriau wrth ddefnyddio strategaethau AagD, yn wahanol i’r staff lle creadwyd fod llawer o heriau wrth ddefnyddio strategaethau AagD. Dengys Ffigwr 1 y canrannau o athrawon sydd yn cytuno bod y wahanol ddatganiadau yn her wrth ddefnyddio AagD. Gwelwyd fod 100% o’r cyfranogwyr yn cytuno gyda’r datganiad fod “ddysgwyr yn gweld yn anodd rhoi targed i’r hunain,” yn her wrth ddefnyddio strategaethau AagD yn y dosbarth. Dadansoddwyd fod 50% yn cytuno a 50% yn anghytuno fod y datganiad “targedau heb eu nodi yn glir a dealladwy i’r dysgwyr,” yn her wrth ddefnyddio strategaethau AagD. Gweler Atodiad 8.

Ffigwr 1. Teitl y graff yw ‘Canran o athrawon sydd yn cytuno bod y datganiadau isod yn her wrth ddefnyddio strategaethau AagD’.


Amlygwyd y data o’r arsylwad ac yn wahanol i farn y plant gwelwyd fod hunanasesu ac asesu cyfoedion yn cael effaith cadarnhaol yn y dosbarth. Gwelwyd arfer dda yn y dosbarth wrth iddynt lunio’r Meini Prawf Llwyddiant ar y cyd, mae hyn yn cefnogi syniad Llywodraeth Cymru (2010). Arsylwyd sut oedd y plant yn mynd i ati i ddefnyddio’r strategaethau yn y dosbarth a’r effaith oedd hyn yn cael ar eu gwaith. Gwelwyd fod plentyn 3 yn cymryd eu hamser er mwyn darllen y meini prawf llwyddiant tua 2-3 waith yn y wers. Sylweddolwyd ar yr effaith drwy weld y plant yn mynd ati i wneud newidiadau yn eu gwaith ar ôl i’w cyfoedion asesu ei gwaith. Gweler atodiad 6.

Wrth son am effeithiolrwydd y dulliau ymchwil, credwyd fod gan y tri dull eu cryfderau a’i chyfyngiadau. Gan fy mod i wedi triongli’r data o’r wahanol ddulliau mae hyn wedi sicrhau bod fy nata yn dwy gredadwy a ddibynadwy. Sicrhawyd fod rhywun yn arall hefyd yn arsylwi’r cyfweliad er mwyn cael data mwy credadwy trwy gael llygad tyst arall.  Recordiwyd y cyfweliad i sicrhau fy mod i’n dadansoddi’r data’n gywir. Casglwyd gwybodaeth ddefnyddiol allan o’r cyfweliad oherwydd roedd yn gyfweliad lled-strwythuredig ac yna cafwyd y rhyddid i ofyn y cwestiynau oedd angen ond hefyd gofyn rhai ychwanegol yn dibynnu ar ymatebion y plant. Atgyfnerthwyd hyn yn waith Kumar (2014). Anhawster a godwyd yn ystod y cyfweliad oedd nad oedd rhai plant yn deall y cwestiwn a ofnwyd yn iawn. Sylweddola nad oedd y plant yn deall y derminoleg a ddefnyddiwyd i gyd ac oedd angen egluro rhai geiriau yn fwy syml. Ar gyfer sicrhau na fydd hyn yn broblem tro nesaf, meddyliwyd am peilota cyn y cyfweliad terfynol. Sicrheir hyn fod popeth yn ei le ac mi fydd y plant yn deall y cwestiynau a’r derminoleg.

Wrth bwyso a mesur pa mor llwyddiannus oedd defnyddio holiadur yn yr ymchwil gwelwyd fod ganddo’i gryfderau a’i gwendidau. Un anhawster oedd bod sicrhau cael ymatebion holiadur yn ôl yn anodd, casglwyd 57% o ymatebion holiadur a gwnaeth hyn hi’n anodd dadansoddi’r data. Yn y dyfodol, danfonaf holiaduron i fwy o gyfranogwyr tro nesaf i sicrhau mwy o ymatebion. Gwelwyd fod yr holiadur yn ddull hawdd i’w ddadansoddi, atgyfnerthwyd hyn gan Lywodraeth Cymru (2015). Anhawster a godwyd oedd roedd llawer o’r cwestiynau yn gaeedig a dim digon o amrywiaeth o gwestiynau er mwyn cael y wybodaeth oedd angen. Ar gyfer ddiddymu’r broblem yma mi fyddaf yn peilota cyn dosbarthu’r holiadur terfynol er mwyn gweld os mae’r cwestiynau yn rhoi’r wybodaeth sydd angen arnom.

Sylweddolwyd pa mor ddefnyddiol oedd arsylwad wrth arsylwi gwers blwyddyn 4. Gwelwyd fod llawer o gryfderau wrth ddefnyddio’r dull megis gweld plant yn eu cyd-destun naturiol a chefnogir hyn gan Denscombe (2010). Wrth bwyso a mesur pa mor gredadwy a ddibynadwy oedd yr arsylwad sicrhawyd bod ymchwilydd arall yn arsylwi’r wers hefyd er mwyn cadarnhau fy mod i ddim yn colli unrhyw wybodaeth. Un o gyfyngiadau a chodwyd wrth arsylwi oedd ni chafwyd digon o wybodaeth o’r arsylwad. Pa bawn i yn gwneud hyn eto mi fyddaf yn newid fy nhaflen arsylwi er mwyn ehangu'r ymatebion ar gyfer dadansoddi’r data a gasglwyd.

Casgliad

Bwriedir crynhoi'r canlyniadau a gafwyd o’r adolygiad llenyddiaeth a’r ymchwil yn y dosbarth yn y rhan yma a llunio casgliadau. Nod yr ymchwil oedd ceisio canfod beth oedd canfyddiadau dysgwyr a staff o AagD. Dangoswyd yr astudiaeth hon mai’r strategaeth fwyaf effeithiol yn ôl staff oedd goleuadau traffig a'r strategaeth hunanasesu oedd y fwyaf effeithio ar gyfer y dysgwyr. Dangoswyd hefyd bod sicrhau bod y plant gyda dealltwriaeth gadarn o’i nod a meini prawf llwyddiant yn gwneud y strategaethau AagD yn llawer mwy defnyddiol yn y dosbarth. Awgrymwyd y canfyddiadau’r ymchwil a’r llenyddiaeth bod strategaethau AagD gydag effaith mawr yn y dosbarth megis helpu’r plant i weld lle maen nhw arni a sut i gyrraedd y nod. Wrth ddweud hynny, nid yw’n dod heb unrhyw heriau, credwyd y staff a llenyddiaeth fod heriau wrth ddefnyddio’r strategaethau megis dysgwyr yn gweld yn anodd pennu targedau i’w hunain.

Pe bawn i’n cynnal astudiaeth ymchwil eto ystyriwyd y pwyntiau pwysig sydd angen i’w gofio er mwyn sicrhau data dibynadwy. Sylweddolwyd pwysigrwydd o peilota cyn cynnal unrhyw gyfweliad neu holiadur, mae angen sicrhau bod iaith a therminoleg y cwestiynau ar lefel cywir ar gyfer dealladwy'r plant. Un peth pwysig wrth gynnal astudiaeth ymchwil yw sicrhau eich bod chi yn foesegol ac yn parchu hawliau’r cyfranogwyr trwy ddilyn canllawiau BERA (2018). Mae fy nealltwriaeth am gyflawni ffurflen foeseg wedi ehangu.

Ehangwyd gwybodaeth a dealltwriaeth bersonol o farn dysgwyr a staff am wahanol strategaethau AagD yn y dosbarth. Bwriedir defnyddio’r strategaethau hunanasesu ac asesu cyfoedion yn y dyfodol er mwyn wella arfer proffesiynol yn y dosbarth. Wrth addysgu bwriedir ystyried sut y gellir plethu hunanasesu ac asesu cyfoedion i gynlluniau gwersi a strategaethau yn y dosbarth. Fel y noda yn y safonau Statws Athro Cymwysedig mae ymchwil yn un o’r Safonau Dysgu Proffesiynol newydd (2019) a sylweddolwyd y pwysigrwydd o ymchwil o ddydd i ddydd yn y dosbarth.

[bookmark: cysill]Magwyd hunanhyder i gynnal ymchwil yn y dyfodol wrth ddatblygu ymhellach y nodweddion ymchwil canlynol sef bod yn sgeptigol, mentrus, moesegol ac yn rhan o broffesiwn ymholgar. Rwyf wedi bod yn sgeptigol trwy holi cwestiynau a dadlau atebion cyn derbyn yn syth. Gofynnwyd caniatâd, ystyriwyd cyfrinachedd a sut i reoli fy nata i sicrhau roeddwn yn ymchwilydd moesegol. Roeddwn yn rhan o broffesiwn ymholgar trwy fynd allan i brofi yn yr ysgol. Ymchwiliwyd i’r cryfderau a’r cyfyngiadau o wahanol ddulliau ymchwil i sicrhau yr oeddwn yn ymchwilydd medrus.

Canran o athrawon sydd yn cytuno bod y datganiadau isod yn her wrth ddefnyddio strategaethau AagD.

